
A gím- és dámszarvas téli táplálékfelvételének jellemzői és azok erdő- és vadgazdálkodási vonatkozásai


A gím- és dámszarvas téli táplálékfelvételének jellemzői és azok erdő- és vadgazdálkodási vonatkozásai
Dolgozatunkban a gímszarvas (Cervus elaphus) és a dámszarvas (Dama dama) bendőtartalomelemzésén alapuló táplálkozásvizsgálatot végeztünk. A téli táplálkozás jellegzetességeit vizsgáltuk és hasonlítottuk össze a két faj között. A vizsgálat alapját 29 gím- és 27 dámszarvas képezte, amiket Nyugat-Belső-Somogyban ejtettek. A bendőtartalmakat makroszkópikusan elemeztük ki. Faji bontásban vizsgáltuk a mintákat, a táplálékkomponensek előfordulási gyakorisága, táplálékkomponensek száma, és táplálékösszetétel alapján. Táplálékösszetételt korcsoportok szerint és klaszterelemzéssel is vizsgáltuk. Ezen kívül a táplálékban fellelhető hajtásokat is elemeztük, számuk és méretük szerint. Az eredmények alapján a gímszarvas közel azonos arányban fogyasztott egyszikűt és mezőgazdasági termést, ezek voltak a legkedveltebb komponensek náluk, míg az erdei termés fogyasztása minimális volt. A dámnál az egyszikű fogyasztás dominanciája figyelhető meg, ezen kívül a kétszikű fogyasztás is magas volt. Náluk a tűlevél, hajtás és mezőgazdasági termés a legkevésbé fogyasztott a 6 táplálkozási komponens közül.



